ประกาศเจ้าพนักงานควบคุมการแลกเปลี่ยนเงินประกาศเจ้าพนักงานควบคุมการแลกเปลี่ยนเงินเรื่องหลักเกณฑ์และวิธีปฏิบัติเกี่ยวกับการประกอบธุรกิจเป็นบุคคลรับอนุญาต[๑] อาศัยอำนาจตามความในข้อ ๓ ข้อ ๔และข้อ ๕ แห่งประกาศกระทรวงการคลัง เรื่อง คำสั่งรัฐมนตรีให้ไว้แก่บุคคลรับอนุญาตลงวันที่ ๓๐ กรกฎาคม พ.ศ. ๒๕๔๗เจ้าพนักงานควบคุมการแลกเปลี่ยนเงินออกประกาศไว้ ดังต่อไปนี้ข้อ๑ บุคคลรับอนุญาตต้องมีคุณสมบัติอย่างใดอย่างหนึ่ง ดังต่อไปนี้(๑)เป็นนิติบุคคลที่ประกอบธุรกิจโรงแรมที่ชาวต่างประเทศนิยมเข้าพัก(๒) เป็นนิติบุคคลที่ประกอบธุรกิจ ดังต่อไปนี้โดยมีทุนจดทะเบียนและเรียกชำระแล้วไม่ต่ำกว่า ๑๐ ล้านบาท(ก) หอพักนานาชาติหรือเกสท์เฮาส์ขนาดใหญ่ที่มีชาวต่างประเทศนิยมเข้าพัก(ข) เอกชนที่ให้บริการแก่นักท่องเที่ยวชาวต่างประเทศเป็นส่วนใหญ่ ได้แก่สนามบิน ท่าเรือ เรือทัศนาจรขนาดใหญ่ที่มีห้องพักแรมสำหรับผู้โดยสารหรือบริษัทหรือตัวแทนนำเที่ยวในประเทศที่จัดนำนักท่องเที่ยวชาวต่างประเทศเดินทางเข้ามาท่องเที่ยวในประเทศ(ค) ห้างสรรพสินค้าขนาดใหญ่หรือร้านขายสินค้าที่มีชาวต่างประเทศไปใช้บริการเป็นส่วนใหญ่(ง)ธุรกิจระหว่างประเทศด้านการออกเช็คเดินทางต่างประเทศ และ/หรือบัตรเครดิตสากล(๓)เป็นนิติบุคคลที่มีทุนจดทะเบียนและเรียกชำระแล้วไม่ต่ำกว่า ๑ ล้านบาทโดยผู้ถือหุ้นหรือหุ้นส่วนและกรรมการที่มีอำนาจในการบริหารจัดการในนิติบุคคลนั้นจะต้องเป็นบุคคลธรรมดาผู้มีสัญชาติไทยทั้งหมด(๔)เป็นนิติบุคคลที่เป็นร้านค้าปลอดอากรที่ได้รับการอนุญาตจากทางราชการ หรือ(๕) เป็นสถาบันการเงินของรัฐ ส่วนราชการองค์การของรัฐ องค์การของรัฐบาล หรือรัฐวิสาหกิจ(๖)[๒]เป็นกิจการเจ้าของคนเดียวหรือห้างหุ้นส่วนที่มีลักษณะ ดังต่อไปนี้โดยมีเจ้าของหรือผู้เป็นหุ้นส่วนทั้งหมดเป็นบุคคลธรรมดาผู้มีสัญชาติไทยและไม่เป็นเจ้าของหรือหุ้นส่วนของกิจการเจ้าของคนเดียวหรือห้างหุ้นส่วนที่ได้รับอนุญาตให้ประกอบธุรกิจบุคคลรับอนุญาตที่มีคุณสมบัติเดียวกันนี้รายอื่น(ก)ตั้งอยู่บริเวณด่านพรมแดนตามกฎหมายว่าด้วยศุลกากร หรือ(ข)ตั้งอยู่บริเวณจุดผ่านแดนถาวรตามพระราชบัญญัติคนเข้าเมือง พ.ศ. ๒๕๒๒ และที่แก้ไขเพิ่มเติมหรือ(ค)ตั้งอยู่ในพื้นที่ที่เจ้าพนักงานกำหนดและได้รับใบอนุญาตประกอบธุรกิจนำเที่ยวตามพระราชบัญญัติธุรกิจนำเที่ยวและมัคคุเทศก์พ.ศ. ๒๕๕๑ และที่แก้ไขเพิ่มเติมข้อ๒[๓] ห้ามมิให้บุคคลรับอนุญาตตั้งหรือยอมให้บุคคลซึ่งมีลักษณะต้องห้ามอย่างใดอย่างหนึ่งดังต่อไปนี้ทำหน้าที่เป็นกรรมการผู้มีอำนาจควบคุม กรรมการผู้มีอำนาจในการบริหาร ผู้จัดการหรือผู้มีอำนาจในการจัดการ(๑)เป็นบุคคลที่ถูกศาลสั่งพิทักษ์ทรัพย์ หรือเป็นบุคคลล้มละลาย(๒)เคยได้รับโทษจำคุกโดยคำพิพากษาถึงที่สุดให้จำคุกในความผิดตามกฎหมายว่าด้วยการควบคุมการแลกเปลี่ยนเงิน(๓)เคยต้องคำพิพากษาหรือคำสั่งของศาลให้ทรัพย์สินตกเป็นของแผ่นดินหรือเคยต้องคำพิพากษาถึงที่สุดว่ากระทำความผิดฐานฟอกเงินตามกฎหมายว่าด้วยการป้องกันและปราบปรามการฟอกเงิน(๔)เคยเป็นบุคคลที่ถูกกำหนด หรือต้องคำพิพากษาถึงที่สุดว่ากระทำความผิดฐานสนับสนุนทางการเงินแก่การก่อการร้ายตามกฎหมายว่าด้วยการป้องกันและปราบปรามการสนับสนุนทางการเงินแก่การก่อการร้ายทั้งนี้ความในวรรคหนึ่งมิให้ใช้บังคับกับบุคคลรับอนุญาตที่มีคุณสมบัติตามข้อ ๑ (๕)ข้อ๓ในกรณีที่ปรากฏข้อเท็จจริงในภายหลังว่าบุคคลซึ่งทำหน้าที่เป็นกรรมการผู้มีอำนาจควบคุมกรรมการผู้มีอำนาจในการบริหาร ผู้จัดการ หรือผู้มีอำนาจในการจัดการมีลักษณะต้องห้ามตามข้อ ๒ ให้บุคคลรับอนุญาตเปลี่ยนตัวบุคคลที่ดำรงตำแหน่งดังกล่าวภายใน ๑๕ วันนับแต่วันที่ปรากฏข้อเท็จจริง หรือได้รับแจ้งจากเจ้าพนักงานข้อ๔[๔] บุคคลใดที่ประสงค์จะประกอบธุรกิจเป็นบุคคลรับอนุญาตจะต้องยื่นคำร้องขออนุญาตต่อรัฐมนตรีว่าการกระทรวงการคลังผ่านธนาคารแห่งประเทศไทยพร้อมด้วยเอกสารหลักฐานประกอบที่เกี่ยวข้อง ดังต่อไปนี้(๑)กรณีผู้ขอเป็นผู้มีคุณสมบัติตามข้อ ๑ (๑) ถึง (๕)(ก)คำร้องขอประกอบธุรกิจเป็นบุคคลรับอนุญาตตามแบบที่กำหนด(ข)หนังสือรับรองว่ากรรมการผู้มีอำนาจควบคุม กรรมการผู้มีอำนาจในการบริหารผู้จัดการผู้มีอำนาจในการจัดการ ไม่มีลักษณะต้องห้ามตามข้อ ๒ ตามแบบที่กำหนด(ค)หนังสือรับรองของกระทรวงพาณิชย์ซึ่งรับรองไว้ไม่เกิน ๖ เดือนนับถึงวันยื่นคำร้องโดยให้รับรองในรายการดังต่อไปนี้๑.รายชื่อกรรมการ หรือรายชื่อผู้เป็นหุ้นส่วน แล้วแต่กรณี๒.ผู้มีอำนาจลงนาม หรือผู้เป็นหุ้นส่วนผู้จัดการ แล้วแต่กรณี๓.ทุนจดทะเบียน๔.สถานที่ตั้ง(ง)บัญชีรายชื่อผู้ถือหุ้น กรณีเป็นบริษัทจำกัดหรือบริษัทมหาชนจำกัด(จ)บัตรประจำตัวประชาชนหรือหนังสือเดินทางของกรรมการผู้มีอำนาจควบคุมกรรมการผู้มีอำนาจในการบริหารผู้จัดการ หรือผู้มีอำนาจในการจัดการ(ฉ) บัตรประจำตัวประชาชนของผู้เป็นหุ้นส่วนกรณีเป็นผู้มีคุณสมบัติตามข้อ ๑ (๓) ที่เป็นห้างหุ้นส่วน(ช)ใบอนุญาตประกอบธุรกิจหลักอย่างอื่น และเอกสารอื่นที่เกี่ยวข้อง (ถ้ามี)(ซ)แผนที่และรูปถ่ายแสดงที่ตั้งของสถานประกอบการ แผนผังและรูปถ่ายแสดงจุดที่ทำการแลกเปลี่ยนเงินและเอกสารแสดงว่าผู้ขอมีสิทธิหรือจะมีสิทธิใช้สถานประกอบการนั้น เช่น สำเนาสัญญาเช่าหนังสือยินยอมให้ใช้สถานที่เป็นสถานประกอบการ และ(๒)กรณีผู้ขอเป็นผู้มีคุณสมบัติตามข้อ ๑ (๖)(ก)คำร้องขอประกอบธุรกิจเป็นบุคคลรับอนุญาตตามแบบที่กำหนด(ข)หนังสือรับรองว่าผู้จัดการ หรือผู้มีอำนาจในการจัดการ ไม่มีลักษณะต้องห้ามตามข้อ ๒ตามแบบที่กำหนด(ค)หนังสือรับรองของกระทรวงพาณิชย์ซึ่งรับรองไว้ไม่เกิน ๖เดือนนับถึงวันยื่นคำร้องกรณีเป็นห้างหุ้นส่วนสามัญจดทะเบียนหรือห้างหุ้นส่วนจำกัด โดยให้รับรองในรายการ ดังต่อไปนี้๑.รายชื่อผู้เป็นหุ้นส่วน๒.ผู้เป็นหุ้นส่วนผู้จัดการ๓.สถานที่ตั้ง(ง) สำเนาหนังสือหรือสัญญาจัดตั้งห้างหุ้นส่วนสามัญ กรณีเป็นห้างหุ้นส่วนสามัญไม่จดทะเบียน(จ)บัตรประจำตัวประชาชนของเจ้าของหรือผู้เป็นหุ้นส่วน(ฉ)ใบทะเบียนพาณิชย์ (ถ้ามี)(ช)ใบอนุญาตประกอบธุรกิจนำเที่ยว กรณีเป็นผู้ได้รับใบอนุญาตดังกล่าว และ(ซ)แผนที่และรูปถ่ายแสดงที่ตั้งของสถานประกอบการ แผนผังและรูปถ่ายแสดงจุดที่ทำการแลกเปลี่ยนเงินและเอกสารแสดงว่าผู้ขอมีสิทธิหรือจะมีสิทธิใช้สถานประกอบการนั้น เช่น ทะเบียนบ้านสำเนาสัญญาเช่า หนังสือยินยอมให้ใช้สถานที่เป็นสถานประกอบการการยื่นคำร้องดังกล่าวให้กระทำได้ในเดือนมีนาคม เดือนมิถุนายน เดือนกันยายนหรือเดือนธันวาคม ถ้าผู้ยื่นประสงค์จะประกอบธุรกิจในเขตปฏิบัติการของสำนักงานแห่งใดของธนาคารแห่งประเทศไทยตามข้อ๕ ให้ยื่น ณ สำนักงานแห่งนั้นข้อ๕เขตปฏิบัติการของธนาคารแห่งประเทศไทย มีดังนี้ก.เขตปฏิบัติการของสำนักงานภาค(๑) สำนักงานภาคใต้ (สำนักงานตั้งอยู่ณ อำเภอหาดใหญ่ จังหวัดสงขลา)มีเขตปฏิบัติการในจังหวัดภาคใต้รวม๑๔ จังหวัด คือ สงขลา ภูเก็ต นครศรีธรรมราช กระบี่ ชุมพร ระนอง สุราษฎร์ธานี พังงาตรัง นราธิวาส ปัตตานี พัทลุง ยะลา และสตูล(๒) สำนักงานภาคตะวันออกเฉียงเหนือ (สำนักงานตั้งอยู่ ณ อำเภอเมือง จังหวัดขอนแก่น)มีเขตปฏิบัติการในจังหวัดภาคตะวันออกเฉียงเหนือรวม๑๙ จังหวัด คือ ขอนแก่น หนองคาย อุดรธานี หนองบัวลำภู เลย สกลนคร นครพนม กาฬสินธุ์ชัยภูมิ มหาสารคาม ยโสธร ร้อยเอ็ด นครราชสีมา บุรีรัมย์ สุรินทร์ ศรีสะเกษมุกดาหาร อุบลราชธานี และอำนาจเจริญ(๓) สำนักงานภาคเหนือ (สำนักงานตั้งอยู่ณ อำเภอเมือง จังหวัดเชียงใหม่)มีเขตปฏิบัติการในจังหวัดภาคเหนือรวม๑๗ จังหวัด คือ เชียงใหม่ ลำปาง กำแพงเพชร นครสวรรค์ อุทัยธานี เชียงราย พะเยาลำพูน แม่ฮ่องสอน อุตรดิตถ์ แพร่ น่าน สุโขทัย ตาก พิษณุโลก พิจิตร และเพชรบูรณ์ข.เขตปฏิบัติการของสำนักงานใหญ่ธนาคารแห่งประเทศไทยสำนักงานใหญ่ กรุงเทพมหานครมีเขตปฏิบัติการในจังหวัดอื่นๆ นอกเหนือจากที่กล่าวในข้อ ก.ข้อ๖เจ้าพนักงานอาจเสนอความเห็นต่อรัฐมนตรีว่าการกระทรวงการคลังเพื่อพิจารณาไม่อนุญาตหรือถอนใบอนุญาต หรือไม่ต่ออายุใบอนุญาตได้ หากเจ้าพนักงานมีข้อสงสัยหรือมีเหตุที่เชื่อได้ว่าผู้ยื่นคำร้องขออนุญาตบุคคลรับอนุญาต กรรมการผู้มีอำนาจควบคุม กรรมการผู้มีอำนาจในการบริหาร ผู้จัดการหรือผู้มีอำนาจในการจัดการ กระทำการ ดังต่อไปนี้(๑) ไม่ปฏิบัติหรือฝ่าฝืนกฎหมายว่าด้วยการควบคุมการแลกเปลี่ยนเงิน หรือกฎข้อบังคับ คำสั่งและประกาศที่ได้ออกเพื่อดำเนินการตามกฎหมายนั้น(๒) ปฏิบัติการอันเป็นภัยต่อระบบการแลกเปลี่ยนเงิน(๓) ปฏิบัติการอันเป็นภัยต่อสาธารณชนในทางเศรษฐกิจ(๔) เป็นบุคคลที่ถูกศาลสั่งพิทักษ์ทรัพย์หรือเป็นบุคคลล้มละลาย(๕) ไม่มีธุรกรรมตามที่ได้รับใบอนุญาตเป็นระยะเวลา ๒ปีติดต่อกัน(๖) เหตุอื่นใดตามที่เจ้าพนักงานเห็นสมควรในกรณีที่รัฐมนตรีสั่งถอนหรือแจ้งไม่ต่ออายุใบอนุญาตของบุคคลรับอนุญาตนั้นให้เจ้าของ หรือผู้จัดการ ส่งคืนใบอนุญาตต่อเจ้าพนักงานภายใน ๑๕ วันข้อ๗[๕] บุคคลรับอนุญาตต้องดำเนินการดังนี้(๑)ประกอบธุรกิจได้เฉพาะที่สำนักงานของบุคคลรับอนุญาตเท่านั้น(๒)จัดให้มีการแสดงใบอนุญาต อัตราซื้อและขาย และข้อความดังต่อไปนี้ ณสำนักงานของตนในที่แลเห็นได้โดยเปิดเผย(ก)ใบอนุญาตให้ประกอบธุรกิจเป็นบุคคลรับอนุญาตที่กระทรวงการคลังออกให้ไว้(ข)อัตราซื้อและขายประจำวันของธนบัตรต่างประเทศหรือเช็คสำหรับเดินทางที่พึงจ่ายเป็นเงินตราต่างประเทศสำหรับสกุลเงินที่บุคคลรับอนุญาตนั้นทำการรับซื้อหรือขายทุกสกุล(ค)ข้อความว่า AUTHORIZED MONEY CHANGER License noข้อ๘[๖] ในการประกอบธุรกิจเป็นบุคคลรับอนุญาตให้บุคคลรับอนุญาตทำธุรกรรมกับลูกค้าโดยถือปฏิบัติตามหลักเกณฑ์และเงื่อนไขดังต่อไปนี้(๑)การซื้อธนบัตรต่างประเทศหรือเช็คสำหรับเดินทางที่พึงจ่ายเป็นเงินตราต่างประเทศจากลูกค้าให้กระทำได้ไม่จำกัดจำนวนกรณีธุรกรรมมีมูลค่าเทียบเท่าตั้งแต่๕๐,๐๐๐ บาท ให้บุคคลรับอนุญาตเรียกให้ลูกค้ายื่นสำเนาเอกสารแสดงตน เช่นบัตรประจำตัวประชาชน หนังสือเดินทาง หนังสือรับรองของกระทรวงพาณิชย์ด้วย(๒)การขายธนบัตรต่างประเทศให้ปฏิบัติตามหลักเกณฑ์ดังนี้(ก)ให้บุคคลรับอนุญาตที่มีคุณสมบัติตามข้อ ๑ (๑) ถึง (๕)ขายธนบัตรต่างประเทศให้แก่ลูกค้าเพื่อการเดินทางได้เป็นมูลค่าเทียบเท่าไม่เกิน ๘๐๐,๐๐๐บาทต่อวันต่อรายลูกค้า(ข)ให้บุคคลรับอนุญาตที่มีคุณสมบัติตามข้อ ๑ (๖)ขายธนบัตรต่างประเทศให้แก่ลูกค้าเพื่อการเดินทางได้เป็นมูลค่าเทียบเท่าไม่เกิน ๒๐๐,๐๐๐บาทต่อวันต่อรายลูกค้า(ค)ให้บุคคลรับอนุญาตเรียกให้ลูกค้ายื่นเอกสารดังนี้๑.กรณีธุรกรรมมีมูลค่าเทียบเท่าต่ำกว่า ๕๐,๐๐๐ บาทให้เรียกสำเนาหนังสือเดินทางหรือคำรับรองว่าตนเป็นผู้ที่จะเดินทางออกไปนอกประเทศ๒.กรณีธุรกรรมมีมูลค่าเทียบเท่าตั้งแต่ ๕๐,๐๐๐ บาทให้เรียกสำเนาหนังสือเดินทางหรือคำรับรองว่าตนเป็นผู้ที่จะเดินทางออกไปนอกประเทศพร้อมสำเนาบัตรประจำตัวประชาชน(๓)การซื้อหรือการขายธนบัตรต่างประเทศหรือซื้อเช็คสำหรับเดินทางที่พึงจ่ายเป็นเงินตราต่างประเทศกับลูกค้าทุกครั้งบุคคลรับอนุญาตต้องจัดให้มีหลักฐานแสดงการซื้อหรือขาย โดยมีรายละเอียด ดังนี้(ก)ชื่อและที่อยู่ของบุคคลรับอนุญาต(ข)เลขหมายลำดับของหลักฐาน(ค)วันที่ซื้อหรือขาย(ง)ชื่อ นามสกุล และที่อยู่ของลูกค้า(จ)เลขที่บัตรประจำตัวประชาชน เลขที่หนังสือเดินทาง หรือเลขทะเบียนนิติบุคคล(ฉ)ชนิด จำนวน และสกุลเงินตราต่างประเทศที่ซื้อหรือขาย(ช)อัตราแลกเปลี่ยนที่ซื้อหรือขาย(ซ)ยอดรวมเงินบาททั้งนี้ให้บุคคลรับอนุญาตมอบหลักฐานดังกล่าวให้ลูกค้าเพื่อแสดงการซื้อขายและจัดให้มีสำเนาเก็บไว้ที่สำนักงานของตนหนึ่งฉบับด้วย(๔)ให้บุคคลรับอนุญาตใช้อัตราแลกเปลี่ยนในการซื้อหรือขายธนบัตรต่างประเทศหรือซื้อเช็คสำหรับเดินทางที่พึงจ่ายเป็นเงินตราต่างประเทศในอัตราที่ใกล้เคียงกับอัตราแลกเปลี่ยนถัวเฉลี่ยที่นิติบุคคลรับอนุญาตใช้ซื้อหรือขายกับลูกค้าที่เผยแพร่โดยธนาคารแห่งประเทศไทย(๕)ให้บุคคลรับอนุญาตเก็บรักษาเอกสารหลักฐานดังต่อไปนี้ไว้ไม่น้อยกว่า ๕ ปีเพื่อให้เจ้าพนักงานสามารถตรวจสอบได้ทันที(ก)คำรับรองว่าลูกค้าเป็นผู้ที่จะเดินทางออกไปนอกประเทศ(ข)สำเนาหลักฐานแสดงการซื้อหรือขายตาม (๓)ข้อ๘/๑[๗] ให้บุคคลรับอนุญาตทำธุรกรรมกับนิติบุคคลรับอนุญาตเพื่อประโยชน์ในการประกอบธุรกิจเป็นบุคคลรับอนุญาตได้โดยถือปฏิบัติตามหลักเกณฑ์และเงื่อนไข ดังต่อไปนี้(๑)ทำธุรกรรมได้ตามความจำเป็นและเหมาะสมดังนี้(ก)ซื้อหรือขายหรือแลกเปลี่ยนธนบัตรต่างประเทศ(ข)แลกเปลี่ยนเงินตราต่างประเทศโดยคู่สัญญาฝ่ายหนึ่งต้องส่งมอบธนบัตรต่างประเทศ หรือ(ค)ขายเช็คสำหรับเดินทางที่พึงจ่ายเป็นเงินตราต่างประเทศ(๒)ซื้อเงินตราต่างประเทศ เพื่อโอนไปชำระค่าธนบัตรต่างประเทศอันเนื่องมาจากการแลกเปลี่ยนเงินตราต่างประเทศตาม(๑) (ข) ได้(๓)เก็บรักษาหลักฐานแสดงการทำธุรกรรมตาม (๑)ที่ได้รับจากนิติบุคคลรับอนุญาตไว้เป็นหลักฐานไม่น้อยกว่า ๕ ปีเพื่อให้เจ้าพนักงานสามารถตรวจสอบได้ทันทีในกรณีทำธุรกรรมตาม(๑) และ (๒)นิติบุคคลรับอนุญาตไม่ต้องจัดให้บุคคลรับอนุญาตยื่นแบบการทำธุรกรรมเงินตราต่างประเทศและต้องเรียกให้บุคคลรับอนุญาตยื่นสำเนาใบอนุญาตให้ประกอบธุรกิจเป็นบุคคลรับอนุญาตซึ่งอาจเรียกเป็นรายครั้งหรือรายปีก็ได้ หากเป็นการทำธุรกรรมตาม (๒)ต้องเรียกให้ยื่นเอกสารหลักฐานที่แสดงการแลกเปลี่ยนเงินตราต่างประเทศตาม (๑) ด้วยข้อ๘/๒[๘] ให้บุคคลรับอนุญาตทำธุรกรรมระหว่างกันเพื่อประโยชน์ในการประกอบธุรกิจเป็นบุคคลรับอนุญาตได้โดยถือปฏิบัติตามหลักเกณฑ์และเงื่อนไข ดังต่อไปนี้(๑)ทำธุรกรรมได้ตามความจำเป็นและเหมาะสมดังนี้(ก)ซื้อหรือขายหรือแลกเปลี่ยนธนบัตรต่างประเทศ(ข)แลกเปลี่ยนเงินตราต่างประเทศโดยคู่สัญญาฝ่ายหนึ่งต้องส่งมอบธนบัตรต่างประเทศ หรือ(ค)ซื้อหรือขายเช็คสำหรับเดินทางที่พึงจ่ายเป็นเงินตราต่างประเทศ(๒)ซื้อเงินตราต่างประเทศกับนิติบุคคลรับอนุญาต เพื่อโอนไปชำระค่าธนบัตรต่างประเทศอันเนื่องมาจากการแลกเปลี่ยนตาม(๑) (ข) ได้(๓)ผู้รับทำธุรกรรมตาม (๑)ต้องเรียกสำเนาใบอนุญาตให้ประกอบธุรกิจเป็นบุคคลรับอนุญาตซึ่งอาจเรียกเป็นรายครั้งหรือรายปีก็ได้และต้องจัดให้มีหลักฐานแสดงการทำธุรกรรมโดยมีรายละเอียดอย่างน้อยตามข้อ ๘ (๓) มอบให้ผู้ขอทำธุรกรรมเพื่อแสดงการทำธุรกรรมและต้องจัดให้มีสำเนาเก็บไว้ที่สำนักงานของตนหนึ่งฉบับ(๔)ผู้ขอและผู้รับทำธุรกรรมต้องเก็บรักษาหลักฐานแสดงการทำธุรกรรมตาม (๓)ไว้เป็นหลักฐานไม่น้อยกว่า ๕ ปี เพื่อให้เจ้าพนักงานสามารถตรวจสอบได้ทันทีในกรณีทำธุรกรรมตาม(๒)นิติบุคคลรับอนุญาตไม่ต้องจัดให้บุคคลรับอนุญาตยื่นแบบการทำธุรกรรมเงินตราต่างประเทศและต้องเรียกให้บุคคลรับอนุญาตยื่นสำเนาใบอนุญาตให้ประกอบธุรกิจเป็นบุคคลรับอนุญาตซึ่งอาจเรียกเป็นรายครั้งหรือรายปีก็ได้และเอกสารหลักฐานที่แสดงการแลกเปลี่ยนเงินตราต่างประเทศตาม (๑) ด้วยข้อ๘/๓[๙] ให้บุคคลรับอนุญาตทำธุรกรรมกับธนาคารในต่างประเทศหรือผู้ประกอบธุรกิจเกี่ยวกับการรับแลกเปลี่ยนเงินตราต่างประเทศในต่างประเทศที่สามารถประกอบธุรกิจรับแลกเปลี่ยนเงินตราต่างประเทศได้ตามกฎหมายของประเทศที่ผู้ประกอบธุรกิจดังกล่าวตั้งอยู่เพื่อประโยชน์ในการประกอบธุรกิจเป็นบุคคลรับอนุญาตได้โดยถือปฏิบัติตามหลักเกณฑ์และเงื่อนไข ดังต่อไปนี้(๑)ก่อนการทำธุรกรรมตาม (๒) กับบุคคลข้างต้นครั้งแรกให้แจ้งและรับรองต่อเจ้าพนักงานเป็นหนังสือไม่น้อยกว่า ๑๕วันก่อนการทำธุรกรรมครั้งแรก โดยมีรายละเอียดดังนี้(ก)แจ้งรายชื่อและข้อมูลที่เกี่ยวข้องของบุคคลข้างต้น เช่น ที่อยู่ และประเทศที่ตั้งและ(ข)รับรองว่าผู้ประกอบธุรกิจรับแลกเปลี่ยนเงินในต่างประเทศข้างต้นสามารถประกอบธุรกิจรับแลกเปลี่ยนเงินตราต่างประเทศได้ตามกฎหมายของประเทศที่ผู้ประกอบธุรกิจดังกล่าวตั้งอยู่ในกรณีที่ประสงค์จะเลิกทำธุรกรรมกับธนาคารหรือผู้ประกอบธุรกิจ ที่ได้แจ้งรายชื่อต่อเจ้าพนักงานไว้แล้วหรือมีการแก้ไขชื่อและข้อมูลดังกล่าว ให้แจ้งเจ้าพนักงานทราบเป็นหนังสือด้วยทั้งนี้ ก่อนการทำธุรกรรมแต่ละครั้งบุคคลรับอนุญาตต้องตรวจสอบด้วยว่าผู้ประกอบธุรกิจรับแลกเปลี่ยนเงินในต่างประเทศข้างต้นยังสามารถประกอบธุรกิจรับแลกเปลี่ยนเงินตราต่างประเทศได้ตามกฎหมายของประเทศที่ผู้ประกอบธุรกิจดังกล่าวตั้งอยู่ด้วย(๒)ทำธุรกรรมได้ตามความจำเป็นและเหมาะสมดังนี้(ก)ซื้อหรือขายหรือแลกเปลี่ยนธนบัตรต่างประเทศ หรือ(ข)แลกเปลี่ยนเงินตราต่างประเทศ โดยคู่สัญญาฝ่ายหนึ่งต้องส่งมอบธนบัตรต่างประเทศ(๓)การซื้อ หรือแลกเปลี่ยนตาม (๒)ต้องจัดให้ได้มาซึ่งเงินตราต่างประเทศนั้นภายในสามร้อยหกสิบวันนับแต่วันที่ทำธุรกรรมและต้องนำเข้ามาในประเทศทันที โดยยกเว้นให้บุคคลรับอนุญาตไม่ต้องขายหรือฝากเงินตราต่างประเทศดังกล่าวตามข้อ๒๐ ของกฎกระทรวง ฉบับที่ ๑๓ (พ.ศ. ๒๔๙๗) ออกตามความในพระราชบัญญัติควบคุมการแลกเปลี่ยนเงินพุทธศักราช ๒๔๘๕และที่แก้ไขเพิ่มเติมเฉพาะกรณีที่บุคคลรับอนุญาตนำเงินตราต่างประเทศดังกล่าวไปใช้ตามข้อ๘ ข้อ ๘/๑ ข้อ ๘/๒ หรือข้อ ๘/๓ เท่านั้นทั้งนี้ในกรณีบุคคลรับอนุญาตได้รับเงินตราต่างประเทศผ่านนิติบุคคลรับอนุญาตและไม่ประสงค์จะขายหรือฝากเงินตราต่างประเทศดังกล่าวข้างต้นให้บุคคลรับอนุญาตดำเนินการได้ดังนี้(ก)รับธนบัตรต่างประเทศหรือแลกเปลี่ยนเงินตราต่างประเทศเป็นสกุลอื่นกับนิติบุคคลรับอนุญาตก่อนรับธนบัตรต่างประเทศอีกสกุลหนึ่งหรือ(ข)โอนหรือแลกเปลี่ยนเงินตราต่างประเทศเป็นสกุลอื่นกับนิติบุคคลรับอนุญาตและโอนให้แก่บุคคลตามข้อ๘/๑ หรือบุคคลตามข้อ ๘/๒โดยต้องฝากเข้าบัญชีเงินตราต่างประเทศของบุคคลรับอนุญาตรายอื่นซึ่งเปิดเพื่อการประกอบธุรกิจบุคคลรับอนุญาตเท่านั้นหรือบุคคลตามข้อ ๘/๓ เพื่อชำระค่าธนบัตรต่างประเทศที่บุคคลรับอนุญาตได้รับอันเนื่องมาจากการแลกเปลี่ยนเงินตราต่างประเทศ(๔)ฝากเงินบาทเข้าบัญชีเงินบาทของบุคคลที่มีถิ่นที่อยู่นอกประเทศเพื่อวัตถุประสงค์ทั่วไปของบุคคลตามข้อ๘/๓ ที่ทำธุรกรรมด้วย เพื่อชำระค่าซื้อธนบัตรต่างประเทศตาม (๒) (ก) ได้(๕)ซื้อเงินตราต่างประเทศกับนิติบุคคลรับอนุญาต เพื่อโอนออกไปให้บุคคลตามข้อ ๘/๓ ที่ทำธุรกรรมด้วยเพื่อชำระค่าธนบัตรต่างประเทศที่ได้รับจากการแลกเปลี่ยนตาม (๒) (ข) ได้(๖)การทำธุรกรรมตาม (๒) หากมีการนำเงินบาท เงินตราต่างประเทศที่เป็นธนบัตรออกไปนอกหรือเข้ามาในประเทศให้ถือปฏิบัติตามหลักเกณฑ์ที่กำหนดไว้ในกฎกระทรวงประกาศกระทรวงการคลังและประกาศเจ้าพนักงานควบคุมการแลกเปลี่ยนเงินเกี่ยวกับการแจ้งรายการและจำนวนมูลค่าในการส่งหรือนำเงินบาท เงินตราต่างประเทศที่เป็นธนบัตรต่างประเทศออกไปนอกหรือเข้ามาในประเทศที่เกี่ยวข้องด้วย(๗)เก็บรักษาหลักฐานแสดงการทำธุรกรรมตาม (๒)หลักฐานที่แสดงว่าผู้ประกอบธุรกิจเกี่ยวกับการรับแลกเปลี่ยนเงินตราต่างประเทศในต่างประเทศสามารถประกอบธุรกิจรับแลกเปลี่ยนเงินได้ตามกฎหมายของประเทศที่ผู้ประกอบธุรกิจดังกล่าวตั้งอยู่และหลักฐานอื่นที่เกี่ยวข้องกับการทำธุรกรรมตาม (๒) ไว้ไม่น้อยกว่า ๕ ปีเพื่อให้เจ้าพนักงานสามารถตรวจสอบได้ทันทีในกรณีซื้อขาย เงินตราต่างประเทศหรือไม่ขายเงินตราต่างประเทศหรือไม่นำเงินตราต่างประเทศฝากไว้กับนิติบุคคลรับอนุญาตนิติบุคคลรับอนุญาตไม่ต้องจัดให้บุคคลรับอนุญาตยื่นแบบการทำธุรกรรมเงินตราต่างประเทศนิติบุคคลรับอนุญาตต้องเรียกให้บุคคลรับอนุญาตยื่นสำเนาใบอนุญาตประกอบธุรกิจเป็นบุคคลรับอนุญาตซึ่งอาจเรียกเป็นรายครั้งหรือรายปีก็ได้และเอกสารหลักฐานที่แสดงการซื้อธนบัตรต่างประเทศหรือแลกเปลี่ยนเงินตราต่างประเทศด้วยในกรณีที่บุคคลรับอนุญาตทำธุรกรรม ดังต่อไปนี้(๑)โอนหรือแลกเปลี่ยนเงินตราต่างประเทศเป็นสกุลอื่นกับนิติบุคคลรับอนุญาตและโอนเพื่อชำระค่าธนบัตรต่างประเทศตาม(๓) (ข)(๒)ฝากเงินบาทเข้าบัญชีเงินบาทของบุคคลที่มีถิ่นที่อยู่นอกประเทศตาม (๔) หรือ(๓)ซื้อเงินตราต่างประเทศตาม (๕)การฝากเงินตาม(๔) หรือการซื้อเงินตราต่างประเทศเพื่อโอนตาม (๕) หากบุคคลตามข้อ ๘/๓ ประสงค์จะให้บุคคลที่มีถิ่นที่อยู่นอกประเทศหรือบุคคลไทยที่มีถิ่นพำนักถาวรในต่างประเทศซึ่งมิใช่ผู้มีสิทธิรับเงินตามที่ปรากฏในหลักฐานหรือที่สอดคล้องกับหลักฐานเป็นผู้รับเงินแทนตนนิติบุคคลรับอนุญาตต้องเรียกคำสั่งของบุคคลตามข้อ ๘/๓ว่าให้บุคคลนั้นมีสิทธิรับเงินแทน หรือหลักฐานที่เกี่ยวข้องด้วยข้อ๘/๔[๑๐] ในกรณีที่บุคคลรับอนุญาตประสงค์จะฝากเงินตราต่างประเทศที่ได้รับจากการทำธุรกรรมตามข้อ๘ ข้อ ๘/๑ ข้อ ๘/๒ หรือข้อ ๘/๓ กับนิติบุคคลรับอนุญาตให้สามารถเปิดบัญชีเงินตราต่างประเทศเพื่อใช้ในการประกอบธุรกิจเป็นบุคคลรับอนุญาตได้โดยให้แยกเปิดเป็นบัญชีเฉพาะเพื่อการประกอบธุรกิจบุคคลรับอนุญาตเท่านั้นพร้อมให้ระบุชื่อบัญชี เพื่อธุรกิจบุคคลรับอนุญาต ให้ชัดเจนด้วยโดยให้เปิดเป็นบัญชีประเภทแหล่งต่างประเทศและให้ถือปฏิบัติตามหลักเกณฑ์ดังนี้(๑)ให้แจ้งชื่อนิติบุคคลรับอนุญาตผู้รักษาบัญชีและหมายเลขบัญชีเงินตราต่างประเทศต่อเจ้าพนักงาน(๒)ให้นำเงินตราต่างประเทศในกรณีดังต่อไปนี้ฝากเข้าบัญชีเงินฝากเงินตราต่างประเทศได้(ก)ธนบัตรต่างประเทศที่ได้รับจากการทำธุรกรรมกับบุคคลตามข้อ ๘ ข้อ ๘/๑ ข้อ ๘/๒ หรือข้อ๘/๓ โดยสามารถฝากได้ตามจำนวนที่ขอนำฝาก(ข)เงินตราต่างประเทศที่รับโอนจากบุคคลตามข้อ ๘/๑ ข้อ ๘/๒ หรือข้อ๘/๓เนื่องจากการทำธุรกรรมกับบุคคลดังกล่าว(ค)เงินตราต่างประเทศที่ได้รับโอนมาจากบัญชีเงินฝากเงินตราต่างประเทศบัญชีเฉพาะเพื่อการประกอบธุรกิจบุคคลรับอนุญาตบัญชีอื่นของตน(๓)ให้ถอนเงินตราต่างประเทศจากบัญชีเงินตราต่างประเทศได้เฉพาะเพื่อวัตถุประสงค์ ดังต่อไปนี้(ก)รับธนบัตรต่างประเทศ โดยต้องนำไปใช้ตามข้อ ๘ ข้อ ๘/๑ ข้อ ๘/๒ หรือข้อ ๘/๓(ข)ขายให้แก่นิติบุคคลรับอนุญาตเพื่อรับเงินบาท(ค)ชำระค่าธนบัตรต่างประเทศที่บุคคลรับอนุญาตได้รับอันเนื่องมาจากการแลกเปลี่ยนกับบุคคลตามข้อ๘/๑ หรือบุคคลตามข้อ ๘/๒ โดยต้องฝากเข้าบัญชีเงินตราต่างประเทศของบุคคลรับอนุญาตรายอื่นซึ่งเปิดเพื่อการประกอบธุรกิจบุคคลรับอนุญาตเท่านั้นหรือบุคคลตามข้อ ๘/๓(ง)ชำระค่าธรรมเนียมที่เกี่ยวข้องกับบัญชีเงินฝากเงินตราต่างประเทศบัญชีนั้นให้แก่นิติบุคคลรับอนุญาตผู้รักษาบัญชี(จ)ฝากเข้าบัญชีเงินฝากเงินตราต่างประเทศบัญชีอื่นที่เป็นบัญชีเฉพาะเพื่อการประกอบธุรกิจบุคคลรับอนุญาตของตน(๔)ให้มียอดเงินฝากเงินตราต่างประเทศในบัญชี ณ สิ้นวัน รวมทุกสกุลทุกบัญชีและทุกสถานประกอบการของบุคคลรับอนุญาตจำนวนไม่เกิน ๕๐,๐๐๐ดอลลาร์สหรัฐอเมริกา หรือเทียบเท่าตามอัตราตลาด(๕)การฝากหรือการถอนเงินตราต่างประเทศ หากบุคคลรับอนุญาตประสงค์จะขอแลกเปลี่ยนเงินตราต่างประเทศเป็นสกุลอื่นก่อนฝากหรือถอนให้บุคคลรับอนุญาตและนิติบุคคลรับอนุญาตดำเนินการแลกเปลี่ยนได้ทุกกรณียกเว้นการถอนเพื่อขายให้แก่นิติบุคคลรับอนุญาตเพื่อรับเงินบาทในกรณีที่บุคคลรับอนุญาตขอถอนเงินตราต่างประเทศตาม(๓) (ก) นิติบุคคลรับอนุญาตสามารถถอนเป็นธนบัตรต่างประเทศสกุลเดียวกันหรือถอนและแลกเปลี่ยนเป็นธนบัตรต่างประเทศอีกสกุลหนึ่ง หรือถอนเป็นเงินบาทก็ได้และในกรณีบุคคลรับอนุญาตฝาก ถอนเงินตราต่างประเทศนิติบุคคลรับอนุญาตไม่ต้องจัดให้บุคคลรับอนุญาตยื่นแบบการทำธุรกรรมเงินตราต่างประเทศสำหรับกรณีที่บุคคลรับอนุญาตถอนเงินตราต่างประเทศตาม (๓) (ค)ให้นิติบุคคลรับอนุญาตเรียกให้บุคคลรับอนุญาตยื่นเอกสารหลักฐานที่แสดงการแลกเปลี่ยนเงินตราต่างประเทศด้วยข้อ๘/๕[๑๑] บุคคลรับอนุญาตต้องดูแลให้มีการบันทึกรายการเกี่ยวกับการทำธุรกรรมทุกชนิดทุกสกุลตามข้อ ๘ ข้อ ๘/๑ ข้อ ๘/๒ และข้อ ๘/๓ ให้ถูกต้อง ครบถ้วน และทันเวลาและต้องจัดให้มีผู้ตรวจสอบบัญชีที่เชื่อถือได้ตรวจสอบเป็นประจำอย่างน้อยปีละหนึ่งครั้งข้อ๘/๖[๑๒] ในกรณีที่บุคคลรับอนุญาตมีความประสงค์จะประกอบธุรกิจนอกสำนักงานของตนเป็นการชั่วคราวให้บุคคลรับอนุญาตยื่นขออนุญาตต่อเจ้าพนักงานพร้อมชี้แจงเหตุผลความจำเป็นและเอกสารหลักฐานที่เกี่ยวข้องล่วงหน้าไม่น้อยกว่า๑๕ วันก่อนวันที่ประสงค์จะประกอบธุรกิจนอกสำนักงานของตนข้อ๙[๑๓]ในกรณีที่มีการเปลี่ยนแปลงสภาพนิติบุคคลหรือห้างหุ้นส่วนของบุคคลรับอนุญาตหรือเปลี่ยนแปลงชื่อนิติบุคคล ชื่อห้างหุ้นส่วนหรือชื่อที่ใช้ในการประกอบพาณิชยกิจ หรือเปลี่ยนแปลงชื่อสถานประกอบการหรือเปลี่ยนแปลงที่อยู่ทางทะเบียนโดยทางการหรือเปลี่ยนแปลงผู้ถือหุ้นหรือผู้เป็นหุ้นส่วนสัดส่วนผู้ถือหุ้นหรือผู้เป็นหุ้นส่วน หรือเปลี่ยนแปลงตัวกรรมการผู้มีอำนาจควบคุมกรรมการผู้มีอำนาจในการบริหาร ผู้จัดการหรือผู้มีอำนาจในการจัดการของบุคคลรับอนุญาตให้บุคคลรับอนุญาตรายงานการเปลี่ยนแปลงดังกล่าวต่อเจ้าพนักงานเป็นหนังสือพร้อมทั้งยื่นเอกสารหลักฐานที่เกี่ยวข้องภายใน ๑๕วันนับแต่วันที่มีการเปลี่ยนแปลงทางทะเบียนทั้งนี้กรณีมีการเปลี่ยนแปลงตัวกรรมการผู้มีอำนาจควบคุม กรรมการผู้มีอำนาจในการบริหารผู้จัดการ หรือผู้มีอำนาจในการจัดการให้ทำหนังสือรับรองด้วยว่าบุคคลดังกล่าวไม่มีลักษณะต้องห้ามตามข้อ ๒ข้อ๑๐ให้บุคคลรับอนุญาตจัดทำรายงานตามแบบที่กำหนดข้อ๑๑ ผู้ประกอบธุรกิจบุคคลรับอนุญาตที่ใบอนุญาตยังไม่หมดอายุในวันที่ประกาศฉบับนี้ใช้บังคับให้ประกอบธุรกิจได้ต่อไปจนกว่าใบอนุญาตจะหมดอายุลงหลังจากนั้นหากประสงค์จะประกอบธุรกิจต่อไปให้ยื่นคำขอประกอบธุรกิจบุคคลรับอนุญาตตามหลักเกณฑ์ของประกาศฉบับนี้ข้อ๑๒ประกาศฉบับนี้ให้ใช้บังคับตั้งแต่วันที่ ๑๑ สิงหาคม พ.ศ. ๒๕๔๗ เป็นต้นไปประกาศ ณ วันที่ ๖สิงหาคม พ.ศ. ๒๕๔๗ทัศนา รัชตโพธิ์เจ้าพนักงานควบคุมการแลกเปลี่ยนเงินประกาศเจ้าพนักงานควบคุมการแลกเปลี่ยนเงินเรื่อง หลักเกณฑ์และวิธีปฏิบัติเกี่ยวกับการประกอบธุรกิจเป็นบุคคลรับอนุญาต(ฉบับที่ ๒)[๑๔]ข้อ๒ประกาศฉบับนี้ให้ใช้บังคับตั้งแต่วันที่ ๑ สิงหาคม พ.ศ. ๒๕๔๙ เป็นต้นไปประกาศเจ้าพนักงานควบคุมการแลกเปลี่ยนเงินเรื่อง หลักเกณฑ์และวิธีปฏิบัติเกี่ยวกับการประกอบธุรกิจเป็นบุคคลรับอนุญาต(ฉบับที่ ๓)[๑๕]ข้อ ๓ประกาศฉบับนี้ให้ใช้บังคับตั้งแต่วันที่ ๒๑ เมษายน พ.ศ. ๒๕๕๒ เป็นต้นไปประกาศเจ้าพนักงานควบคุมการแลกเปลี่ยนเงินเรื่อง หลักเกณฑ์และวิธีปฏิบัติเกี่ยวกับการประกอบธุรกิจเป็นบุคคลรับอนุญาต(ฉบับที่ ๔)[๑๖]ข้อ๖เจ้าพนักงานอนุญาตให้บุคคลซึ่งมีคุณสมบัติตามข้อ ๑ (๖)ของประกาศเจ้าพนักงานควบคุมการแลกเปลี่ยนเงิน เรื่องหลักเกณฑ์และวิธีปฏิบัติเกี่ยวกับการประกอบธุรกิจเป็นบุคคลรับอนุญาต ลงวันที่ ๖สิงหาคม พ.ศ. ๒๕๔๗ ซึ่งแก้ไขเพิ่มเติมโดยประกาศฉบับนี้ที่ประสงค์จะประกอบธุรกิจเป็นบุคคลรับอนุญาตสามารถยื่นคำร้องขออนุญาตต่อรัฐมนตรีว่าการกระทรวงการคลังผ่านธนาคารแห่งประเทศไทยพร้อมด้วยเอกสารหลักฐานประกอบที่เกี่ยวข้องได้ทุกเดือนจนถึงวันที่๒๘ กุมภาพันธ์ พ.ศ. ๒๕๕๗ ทั้งนี้ให้นำความในข้อ ๔ ของประกาศเจ้าพนักงานควบคุมการแลกเปลี่ยนเงิน เรื่องหลักเกณฑ์และวิธีปฏิบัติเกี่ยวกับการประกอบธุรกิจเป็นบุคคลรับอนุญาต ลงวันที่ ๖สิงหาคม พ.ศ. ๒๕๔๗ ซึ่งแก้ไขเพิ่มเติมโดยประกาศฉบับนี้มาใช้บังคับโดยอนุโลมประกาศเจ้าพนักงานควบคุมการแลกเปลี่ยนเงินเรื่อง หลักเกณฑ์และวิธีปฏิบัติเกี่ยวกับการประกอบธุรกิจเป็นบุคคลรับอนุญาต(ฉบับที่ ๕)[๑๗]ข้อ ๖ ประกาศฉบับนี้ให้ใช้บังคับตั้งแต่วันที่๓๐ พฤศจิกายน พ.ศ. ๒๕๕๘ เป็นต้นไปประกาศเจ้าพนักงานควบคุมการแลกเปลี่ยนเงินเรื่อง หลักเกณฑ์และวิธีปฏิบัติเกี่ยวกับการประกอบธุรกิจเป็นบุคคลรับอนุญาต(ฉบับที่ ๖) [๑๘]ข้อ๕ ประกาศฉบับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปปณตภร/จัดทำ๑๔ มกราคม ๒๕๕๗วริญา/เพิ่มเติม๓๐ พฤศจิกายน ๒๕๕๘วิชพงษ์/ตรวจ๘ ธันวาคม ๒๕๕๘ปวันวิทย์/เพิ่มเติม๒๗ กันยายน ๒๕๖๐[๑] ราชกิจจานุเบกษา.เล่ม ๑๒๑/ตอนพิเศษ ๙๔ ง/หน้า ๓๗/๒๗สิงหาคม ๒๕๔๗[๒] ข้อ ๑ (๖)แก้ไขเพิ่มเติมโดยประกาศเจ้าพนักงานควบคุมการแลกเปลี่ยนเงิน เรื่อง หลักเกณฑ์และวิธีปฏิบัติเกี่ยวกับการประกอบธุรกิจเป็นบุคคลรับอนุญาต(ฉบับที่ ๖)[๓] ข้อ ๒แก้ไขเพิ่มเติมโดยประกาศเจ้าพนักงานควบคุมการแลกเปลี่ยนเงิน เรื่องหลักเกณฑ์และวิธีปฏิบัติเกี่ยวกับการประกอบธุรกิจเป็นบุคคลรับอนุญาต (ฉบับที่ ๕)[๔] ข้อ ๔แก้ไขเพิ่มเติมโดยประกาศเจ้าพนักงานควบคุมการแลกเปลี่ยนเงิน เรื่องหลักเกณฑ์และวิธีปฏิบัติเกี่ยวกับการประกอบธุรกิจเป็นบุคคลรับอนุญาต (ฉบับที่ ๖)[๕] ข้อ ๗แก้ไขเพิ่มเติมโดยประกาศเจ้าพนักงานควบคุมการแลกเปลี่ยนเงิน เรื่องหลักเกณฑ์และวิธีปฏิบัติเกี่ยวกับการประกอบธุรกิจเป็นบุคคลรับอนุญาต (ฉบับที่ ๕)[๖] ข้อ ๘แก้ไขเพิ่มเติมโดยประกาศเจ้าพนักงานควบคุมการแลกเปลี่ยนเงิน เรื่องหลักเกณฑ์และวิธีปฏิบัติเกี่ยวกับการประกอบธุรกิจเป็นบุคคลรับอนุญาต (ฉบับที่ ๕)[๗] ข้อ ๘/๑แก้ไขเพิ่มเติมโดยประกาศเจ้าพนักงานควบคุมการแลกเปลี่ยนเงิน เรื่องหลักเกณฑ์และวิธีปฏิบัติเกี่ยวกับการประกอบธุรกิจเป็นบุคคลรับอนุญาต (ฉบับที่ ๖)[๘] ข้อ ๘/๒แก้ไขเพิ่มเติมโดยประกาศเจ้าพนักงานควบคุมการแลกเปลี่ยนเงิน เรื่องหลักเกณฑ์และวิธีปฏิบัติเกี่ยวกับการประกอบธุรกิจเป็นบุคคลรับอนุญาต (ฉบับที่ ๖)[๙] ข้อ ๘/๓แก้ไขเพิ่มเติมโดยประกาศเจ้าพนักงานควบคุมการแลกเปลี่ยนเงิน เรื่องหลักเกณฑ์และวิธีปฏิบัติเกี่ยวกับการประกอบธุรกิจเป็นบุคคลรับอนุญาต (ฉบับที่ ๖)[๑๐] ข้อ ๘/๔แก้ไขเพิ่มเติมโดยประกาศเจ้าพนักงานควบคุมการแลกเปลี่ยนเงิน เรื่องหลักเกณฑ์และวิธีปฏิบัติเกี่ยวกับการประกอบธุรกิจเป็นบุคคลรับอนุญาต (ฉบับที่ ๖)[๑๑] ข้อ ๘/๕เพิ่มโดยประกาศเจ้าพนักงานควบคุมการแลกเปลี่ยนเงิน เรื่องหลักเกณฑ์และวิธีปฏิบัติเกี่ยวกับการประกอบธุรกิจเป็นบุคคลรับอนุญาต (ฉบับที่ ๖)[๑๒] ข้อ ๘/๖เพิ่มโดยประกาศเจ้าพนักงานควบคุมการแลกเปลี่ยนเงิน เรื่องหลักเกณฑ์และวิธีปฏิบัติเกี่ยวกับการประกอบธุรกิจเป็นบุคคลรับอนุญาต (ฉบับที่ ๖)[๑๓] ข้อ ๙แก้ไขเพิ่มเติมโดยประกาศเจ้าพนักงานควบคุมการแลกเปลี่ยนเงิน เรื่องหลักเกณฑ์และวิธีปฏิบัติเกี่ยวกับการประกอบธุรกิจเป็นบุคคลรับอนุญาต (ฉบับที่ ๔)[๑๔] ราชกิจจานุเบกษา เล่ม ๑๒๓/ตอนพิเศษ๙๘ ง/หน้า ๓๓/๒๒ กันยายน ๒๕๔๙[๑๕] ราชกิจจานุเบกษา เล่ม ๑๒๖/ตอนพิเศษ๘๓ ง/หน้า ๕๕/๑๕ มิถุนายน ๒๕๕๒[๑๖] ราชกิจจานุเบกษา เล่ม ๑๓๐/ตอนพิเศษ๑๕๗ ง/หน้า ๘๐/๑๓ พฤศจิกายน ๒๕๕๖[๑๗] ราชกิจจานุเบกษา เล่ม ๑๓๒/ตอนพิเศษ๓๑๐ ง/หน้า ๒๐/๒๕ พฤศจิกายน ๒๕๕๘[๑๘] ราชกิจจานุเบกษา เล่ม ๑๓๔/ตอนพิเศษ ๒๒๓ ง/หน้า ๓๕/๑๒ กันยายน ๒๕๖๐